CELEX: 62017TN0399
Language: da
Date: 2017-06-28 00:00:00
Title: Sag T-399/17: Sag anlagt den 28. juni 2017 — Dalli mod Kommissionen

21.8.2017   
            
            
               DA
            
            
               Den Europæiske Unions Tidende
            
            
               C 277/49
            
         Sag anlagt den 28. juni 2017 — Dalli mod Kommissionen
   (Sag T-399/17)
   (2017/C 277/71)
   Processprog: engelsk
   
      Parter
   
   
      Sagsøger: John Dalli (St. Julians, Malta) (ved advokaterne L. Levi og S. Rodrigues)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Der fastsættes en erstatning for tab, navnlig et ikke-økonomisk tab, der foreløbigt er opgjort til 1 000 000 EUR.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for erstatningssøgsmålet har sagsøgeren fremsat to anbringender med hensyn til den påståede ulovlighed.
   
            
               1.
            
            
               Med første anbringende gøres gældende, at OLAF’s adfærd var ulovlig.
               
                           —
                        
                        
                           OLAF har navnlig handlet ulovligt på følgende måder: afgørelsen om at indlede undersøgelser var ulovlig; betegnelsen af undersøgelserne var mangelfuld, og omfanget af undersøgelserne var ulovligt; tilsidesættelse af principperne for indsamling af beviser (herunder urigtig gengivelse og forfalskning af beviserne), af retten til forsvar og af flere EU-retlige bestemmelser (artikel 339 i traktaten om Den Europæiske Unions funktionsmåde, artikel 4, artikel 8 og artikel 11, stk. 7, i forordning (EF) nr. 1073/1999, artikel 4 i Kommissionens afgørelse nr. 1999/396, artikel 18 i OLAF’s retningslinjer, og artikel 13, stk. 5, i de regler, der gælder for OLAF’s Overvågningsudvalg), samt af princippet om uskyldsformodning og af retten til beskyttelse af personoplysninger.
                        
                     
         
            
               2.
            
            
               Med andet anbringende gøres gældende, at Kommissionens adfærd var ulovlig.
               
                           —
                        
                        
                           Kommissionen har handlet ulovligt på følgende måder: den har tilsidesat princippet om god forvaltningsskik og forpligtelsen til at handle objektivt, upartisk og loyalt og til at overholde uafhængighedsprincippet, og den har tilsidesat OLAF’s uafhængighed.